Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu smernice Európskeho Parlamentu a Rady o posudzovaní povodní a o povodňovom manažmente /* KOM/2006/0775 v konečnom znení - COD 2006/0005 */





[pic] | KOMISIA EURÓPSKYCH SPOLOČENSTIEV | Brusel, 6.12.2006 KOM(2006) 775 v konečnom znení 2006/0005 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady o posudzovaní povodní a o povodňovom manažmente 2006/0005 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady o posudzovaní povodní a o povodňovom manažmente (Text s významom pre EHP) 1. CHRONOLÓGIA Dátum predloženia návrhu Európskemu parlamentu a Rade (dokument KOM(2006)15, konečné znenie – 2006/0005 COD): | 18.1.2006 | Dátum stanoviska Európskeho hospodárskeho a sociálneho výboru: | 17.5.2006 | Dátum stanoviska Európskeho parlamentu, prvé čítanie: | 13.6.2006 | Dátum prijatia spoločnej pozície: | 23.11.2006 | 2. CIEĽ NÁVRHU KOMISIE Cieľom tejto smernice je znížiť a riadiť riziká, ktoré povodne predstavujú pre ľudské zdravie, životné prostredie, infraštruktúru a majetok. Navrhuje sa v nej trojkrokový postup s predbežným posúdením povodňového rizika s cieľom označiť oblasti, kde existuje významné riziko povodní a následne zmapovať povodňové riziko a vývoj plánov manažmentu povodňových rizík v správnych územiach povodia vrátane pobrežných oblastí. Vo všetkých krokoch sa zabezpečí koordinácia v povodiach medzi niekoľkými členskými štátmi a tretími krajinami, koordinácia s rámcovou smernicou o vode (2000/60/ES) a účasť verejnosti. Navrhnutou smernicou sa poskytuje členským štátom značná flexibilita pri určovaní požadovanej úrovne ochrany a opatrení, ktoré je potrebné prijať na dosiahnutie tejto úrovne ochrany, a časového rámca implementácie plánov manažmentu povodňových rizík. 3. KOMENTÁRE K SPOLOČNÉMU STANOVISKU 3.1 Všeobecné pripomienky Komisia schválila úplne, čiastočne alebo v zásade 59 (vrátane jedného samostatného hlasovania) z 76 zmien a doplnení, ktoré navrhol Európsky parlament v prvom čítaní. 35 z týchto 59 zmien a doplnení je zapracovaných v spoločnej pozícii. Komisia schválila všetky zmeny a doplnenia, ktoré viedli k ďalším upresneniam odkazov na smernicu 2000/60/ES, význam zváženia klimatických zmien a používanie existujúcich nástrojov. Komisia odmietla najmä zmeny a doplnenia, ktoré obmedzovali uplatňovanie smernice o povodniach so špecifickými príčinami a ktorými sa zaviedli príliš podrobné požiadavky alebo by mohli vytvárať nejasné právne situácie. 3.2 Podrobné pripomienky 3.2.1 Zmeny a doplnenia Parlamentu schválené Komisiou a v celom rozsahu alebo čiastočne zapracované do spoločnej pozície. Tieto zmeny a doplnenia boli primerane zavedené do spoločnej pozície: číslo 1 (názov), 2, 11, 16, 25 (odôvodnenia), 26, 28, 29, 30, 32, 33, 39, 40, 52, 66 a 86 (články). V odôvodneniach tejto spoločnej pozície sa odzrkadľuje zásada solidarity v spoločnom povodí, ktorá je obsiahnutá v zmenách a doplneniach 6, 8 a 12 , ale neodzrkadľuje osobitné zváženia o spolupráci pri hľadaní kompenzačných oblastí (zmena a doplnenie 6) a o manažmente riek, ktorý nie je trvalo udržateľný a ktorý spôsobuje rast rizika (zmena a doplnenie 8). Zmeny a doplnenia 7 a 10 boli zavedené v zásade vo forme stručného odkazu na klimatické zmeny v odôvodnení 2. Čiastočne zavedenou zmenou a doplnením 38 (článok 5) sa takisto pridáva povinné zváženie „predvídateľného využitia pôdy alebo klimatických zmien“ v predbežnom posúdení povodňového rizika, ktoré sa zatiaľ v spoločnej pozícii nezohľadňuje. Čiastočne zavedenou zmenou a doplnením 20 sa takisto zdôrazňuje význam účasti verejnosti. Zmenami a doplneniami 17, 24, 31, 37, 41, 55 a 71 sa zavádzajú požiadavky na používanie existujúcich nástrojov, ktoré sú v zásade zapracované do spoločnej pozície (článok 13) . Požiadavky Európskeho parlamentu, aby takéto existujúce posúdenia, mapy a plány spĺňali požiadavky príslušných článkov smernice, sú však prísnejšie ako tie kritériá rovnocennosti, ktoré sú stanovené v spoločnej pozícii. Spoločnou pozíciou sa takisto predlžuje obdobie, do ktorého bude možné tieto nástroje posudzovať pre výnimky podľa tohto článku s konečným dátumom 12. decembra 2012, zatiaľ čo v zmene a doplnení 71 sa uvádza dátum nadobudnutia účinnosti. Aj keď časti zmien a doplnení 35 a 60 (rovnaké znenie) o nákladoch a výhodách sú prevzaté v spoločnej pozícii (článok 7) , týmito zmenami a doplneniami sa takisto zavádza návratnosť nákladov a internalizácia nákladov na životné prostredie a využívanie zdrojov, ktoré Komisia prijme za predpokladu, že sú v súlade so zásadami a postupmi pre návratnosť nákladov, ako sa to uplatňuje v smernici 2000/60/ES. Zmenami a doplneniami 46 a 48 sa pridávajú dôležité podrobné údaje, ktoré sa vyžadujú v mapách povodňového rizika, ktoré možno považovať za zahrnuté v spoločnej pozícii (článok 6 ods. 5 písm. d)) . Zmena a doplnenie 49 je čiastočne zapracované v spoločnej pozícii (článok 6 ods. 5 písm. c)) pokiaľ ide o dôraz na špecifické zdroje znečistenia a špecifické oblasti, ktoré sú vo väčšej miere citlivejšie na ekologické škody ako z hľadiska odhadu potencionálnych a hospodárskych škôd. Nie všetky príslušné zdroje zavedené zmenou a doplnením sú však zahrnuté v spoločnej pozícii, najmä rozptýlené zdroje znečistenia a menšie zariadenia, ktoré nie sú typovo IPPC (smernica 96/61/ES). Zmenou a doplnením sa takisto zavádza požiadavka na zváženie škôd spôsobených v suchozemských ekosystémoch, ktoré nie sú zahrnuté v spoločnej pozícii. Hoci v spoločnej pozícii sú zahrnuté záplavové oblasti a ich úloha ako zadržiavacích zón a trás šírenia záplav, zmenou a doplnením 54 sa pridáva podrobnejšia analýza povodňových postupov a dlhodobý vývoj plánu manažmentu povodňových rizík (článok 7) . Treba to chápať v kontexte zjednodušení, ktoré v predbežnom posúdení povodňových rizík vykonala Rada (článok 4) . Hoci časti zmeny a doplnenia 56 o cezhraničnej spolupráci zostali v spoločnej pozícii, špecifická požiadavka, aby plán manažmentu povodňových rizík (kapitola IV) bol vypracovaný zapojením miestnych a regionálnych orgánov a aby využívanie plánov povodní zo strany ľudí bolo prispôsobené na identifikáciu rizika, nebola zahrnutá. Komisia však podporuje znenie spoločnej pozície v tomto článku, ktorý sa vzťahuje na neštrukturálne opatrenia a zníženie pravdepodobnosti povodní. Hoci zmysel prvej časti zmeny a doplnenia 61 je z väčšej časti v spoločnej pozícii zachovaný (článok 7 ods. 4) , pridanie „ iných opatrení “, ktorými sa môže zvýšiť povodňové riziko smerom po prúde alebo proti prúdu toku nie je zachované. Hoci zmysel zmeny a doplnenia 64 bol v spoločnej pozícii zachovaný (článok 8) , touto zmenou a doplnením sa takisto špecifikuje, že medzinárodné dohody sa môžu použiť na implementáciu tejto smernice vzťahujúcej sa na tretie krajiny. Hoci zmena a doplnenie 68 , ktorou sa zdôrazňujú všetky záväzky podľa Aarhuského dohovoru vrátane záväzku o účasti verejnosti sa v zásade odzrkadľuje v spoločnej pozícii (článok 10) , je treba poznamenať, že spoločnú pozíciu v príslušnej hlave nahrádza účasť verejnosti s konzultáciami. 3.2.2 Zmeny a doplnenia Parlamentu schválené Komisiou, ktoré však nie sú v spoločnej pozícii. Zmenami a doplneniami 3 a 4 sa pridávajú do odôvodnení viaceré podrobnosti a zohľadnenia rizík pre životné prostredie a podrobnosti o prípadoch zvýšeného povodňového rizika, najmä špecifických faktorov ovplyvnených ľudskou činnosťou, menovite klimatické zmeny. Zmena a doplnenie 5 (odôvodnenie) o význame vertikálnej koordinácie (vnútroštátnych, regionálnych a miestnych orgánov) nie je v spoločnej pozícii prijatá. Hoci odkaz na Chartu základných práv je zachovaný (odôvodnenie 19) , zmenou a doplnením 9 sa takisto pridáva odkaz na závery Rady zo 14. októbra 2004, najmä o zvýšených rizikách povodní spôsobovaných klimatickými zmenami, je to odkaz, ktorý nie je zahrnutý v spoločnej pozícii. Zmenou a doplnením 13 sa špecifikuje význam integrácie povodňového manažmentu v iných politikách EÚ. Zmenou a doplnením 15 sa pridáva zohľadnenie nízkorizikových povodňových oblastí ako potenciálnych oblastí zmiernenia povodní ; v spoločnej pozícii sa však uvádzajú potencionálne zadržiavacie oblasti povodní (článok 7) . Zmenou a doplnením 18 sa zdôrazňuje význam zaoberať sa v plánoch potencionálnym znečistením životného prostredia, ktoré súvisí s povodňami. Zmenami a doplneniami 19 a 21 sa pridávajú technické podrobnosti vzťahujúce sa na predpovedanie povodní . Zmena a doplnenie 34 sa týka najmä zohľadnenia poklesu pôdy v predbežnom posúdení povodňového rizika. Zmenou a doplnením 36 sa navrhuje posúdenie účinnosti existujúcich ľuďmi vybudovaných konštrukcií v predbežnom posúdení povodňového rizika (článok 4) . Zmenou a doplnením 58 sa pridáva, že posúdenie záchranných opatrení a opatrení na obnovu by malo byť takisto zahrnuté v plánoch povodňového manažmentu, čo znamená že do oblasti pôsobnosti tejto smernice sa vloží časť cyklu plánov manažmentu povodňových rizík, ktoré sa týkajú preskúmania. Zmenou a doplnením 62 sa pridáva požiadavka oznámiť zmeny v implementačnom časovom pláne v spoločných povodiach medzi rôznymi členskými štátmi v rámci šesťročného obdobia medzi plánmi manažmentu povodňových rizík. Samostatné hlasovanie o článku 13 (článok 9 v spoločnej pozícii) posilňuje úzku koordináciu a integráciu medzi touto navrhnutou smernicou a smernicou 2000/60/ES , pričom spoločná pozícia Rady obmedzuje požiadavky tým, že sa požiadavka úzkej koordinácie vypúšťa a umožňuje, aby takáto koordinácia bola voliteľná (článok 9, odôvodnenie 16) . Zmena a doplnenie 69 o informáciách pre verejnosť ako časti prípravných opatrení bola navrhnutá na zahrnutie do článku o účasti verejnosti, ale Komisia sa domnieva, že by sa tieto opatrenia mohli takisto zahrnúť aj do plánov manažmentu povodňových rizík (článok 7) . Zmenou a doplnením 73 sa vyžaduje, aby Komisia informovala o dosahoch klimatických zmien vo svojej správe o implementácii. Zmenou a doplnením 74 sa zavádza požiadavka uprednostniť možné opatrenia podľa stupňa, ktorým majú uľahčovať implementáciu vzťahujúcu sa na ciele smernice 2000/60/ES (ktorá je už v účinnosti a už ovplyvňuje výber povodňového manažmentu). 3.2.3 Zmeny a doplnenia Parlamentu zamietnuté Komisiou, ktoré však sú súčasťou spoločnej pozície Zmeny a doplnenia 44 (o mapovaní oblastí podliehajúcich zosuvu pôdy), 57 (časť o neštrukturálnych opatreniach), 59 (zavedené v prílohe k spoločnej pozícii ako príklady iných právnych predpisov, pre ktoré by zhrnutia príslušných opatrení mali byť zahrnuté v plánoch manažmentu povodňových rizík) a 65 (o koordinácii v spoločných správnych územiach povodí) Komisia zamietla na základe subsidiarity alebo zdvojenia s inými záväzkami. V súvislosti s celkovým kontextom spoločnej pozície však Komisia môže prijať tieto zmeny a doplnenia, ako boli zavedené v spoločnej pozícii. 3.2.4 Zmeny a doplnenia Parlamentu zamietnuté Komisiou a nezapracované do spoločnej pozície Zmeny a doplnenia číslo 14, 23, 27, 42, 43, 47, 50, 51, 53, 63, 70, 72, 75 a 85 Komisia aj Rada zamietli. Zmena a doplnenie 45 (jazykové) je v texte spoločnej pozície zbytočné. Okrem toho k prijateľným editačným úpravám v zmene a doplnení 22 (odôvodnenie 17 ) sa spoločnou pozíciou, ako aj Komisiou zamietajú úpravy vzťahujúce sa na uplatňovanie článku 4 ods. 7 smernice 2000/60/ES o nadradenom verejnom záujme, pretože ustanovenia uvedenej smernice sú jasne vymedzené. 3.2.5 Dodatočné zmeny návrhu uskutočnené Radou Spoločná pozícia obsahuje značný počet zmien v porovnaní s pôvodným návrhom Komisie. Z hľadiska prezentácie sa znenie zjednodušilo pomocou zlúčenia niekoľkých článkov v pôvodnom znení a zjedonodušením odôvodnení. Všetky základné prvky v pôvodnom návrhu Komisie sú však zachované. Pokiaľ ide o podstatu, najvýznamnejšie zmeny v spoločnej pozícii sa v porovnaní s pôvodným návrhom neodzrkadľujú v zmenách a doplneniach Európskeho parlamentu, pokiaľ ide o zlúčené predbežné posúdenie povodňového rizika, posilnenú medzinárodnú spoluprácu a oslabenie koordinácie so smernicou 2000/60/ES. Obmedzenie typov povodní vo vymedzení pojmu povodne týkajúce sa smernice: Spoločnou pozíciou sa pridáva zoznam typov povodní, ktoré budú zahrnuté v smernici, ale takisto sa zahŕňa možnosť vyňať kanalizačné záplavy z uplatňovania smernice (článok 2 ods. 1 odôvodnenie 9) . Menšie jednotky manažmentu ako správne územia povodia : Spoločnou pozíciou sa zavádza, že pobrežné oblasti a jednotlivé povodia sa môžu použiť ako jednotky manažmentu (článok 3 ods. 2 a následné zmeny a doplnenia, odôvodnenie 16) . Zjednodušenie predbežného posúdenia povodňového rizika a zohľadnenie klimatických zmien : Spoločnou pozíciou sa usmerňuje a zjednodušuje predbežné posúdenie povodňového rizika, najmä pokiaľ ide o posúdenie budúceho potencionálneho rozsahu a následkov povodní a faktorov, ktoré menia povodňové riziká (článok 4 ods. 2) . To zahŕňa zohľadnenie klimatických zmien, ktoré sa zmiernilo tým, že do prvej revízie predbežného povodňového posúdenia v roku 2018 zostáva ako voliteľné (článok 14, odôvodnenie 14) . Európsky parlament na druhej strane zachováva úroveň úsilia Komisie, pokiaľ ide o klimatické zmeny a okrem toho navrhuje podrobnejšie požiadavky v predbežnom posúdení povodňového rizika. Komisia môže prijať skutočnosť, že v spoločných pozíciách sa odkladá zváženie klimatických zmien iba z hľadiska celkového kompromisu, ale k záverom Rady vyhlasuje, že občania očakávajú, že dosah klimatických zmien na povodňové riziko bude riadne posúdený a zohľadnený. Časový rozvrh : Spoločnou pozíciou sa mení dátum ukončenia prvého predbežného posúdenia povodňového rizika na 22. december 2012, a nie 3 roky po nadobudnutí účinnosti smernice (článok 4 ods. 3). Spolupráca v spoločnom povodí : V spoločnej pozícii vo vzťahu k všetkým trom stupňom smernice je posilnená spolupráca pri predbežnom posúdení povodňového rizika (článok 4 ods. 2 a článok 5 ods. 2 ), pri povodňových mapách (článok 6 ods. 2) , ako aj v rámci plánov manažmentu povodňových rizík (článok 7 ods. 4 a článok 8). Mapy : Obmedzené požiadavky na mapovanie rôznych možných prípadov v závislosti na type povodní : Spoločnou pozíciou sa zavádza možnosť mapovať prípady nízkej pravdepodobnosti povodní (najextrémnejší prípad) pre podzemné povodne (článok 6.7) a pre pobrežné záplavy tam, kde sa uplatňujú vhodné opatrenia vhodnej ochrany (článok 6.6) . Mapovanie vysokej možnosti povodní (menej extrémny prípad) bolo takisto stanovené ako voliteľné (článok 6 ods. 3 písm. c)). Inými zmenami sa zavádzajú vyjasnenia, že mapy sa musia vytvárať v primeranej veľkosti, aby rozsah povodne bol viditeľný na mapách povodňových katastrof a ako opísať potenciálne škody súvisiace s hospodárskymi činnosťami a škody na životnom prostredí na mapy povodňového rizika. Plány manažmentu povodňových rizík : Spoločnou pozíciou sa zavádza možnosť vytvoriť viac plánov manažmentu povodňových rizík v správnom území povodia, ak sú koordinované na úrovni správneho územia povodia (články 7 a 8) . Takisto sa ňou stanovujú požiadavky možnej špecifickej spolupráce v medzinárodných čiastkových povodiach. Ďalej sa ňou vyžaduje ustanovenie „cieľov povodňového manažmentu“, skôr ako požadovanej „úrovne ochrany“, teda prijatie toho, že nie je možné zaručiť špecifickú úroveň ochrany vzhľadom na nepredvídateľnosť prírodných katastrof ako sú povodne. Takisto sa ňou zavádza možnosť zvýšiť riziká v krajinách smerom po prúde alebo proti prúdu toku, za predpokladu, že medzi zúčastnenými stranami existuje dohoda (článok 7 ods. 4) . Spoločnou pozíciou sa takisto zahŕňa mnoho iných vyjasnení funkcie plánov manažmentu povodňových rizík (článok 7) (odkazy na mapy v kapitole III, špecifické zváženie ochrany infraštruktúry prístavov a navigácie, malo by sa sústrediť na špecifikáciu systémov predpovedania povodní a včasného varovania ako súčasti pripravenosti, explicitnú možnosť využívať riadené záplavy určitých oblastí na zníženie celkového rizika), ktorou sa nemenia základné časti navrhnutej smernice. Implementačné opatrenia, zmeny a doplnenia: Spoločnou pozíciou sa zavádza konečný dátum na špecifikovanie technických formátov pre správy, ktoré sa budú zasielať Komisii do dvoch rokov pred uplynutím príslušného konečného dátumu. Takisto sa ňou obmedzuje možné prispôsobenie smernice vedeckému a technickému vývoju podľa postupu výboru, ktoré sa uvádza iba v prílohe (článok 11). Tabuľka zhody: Spoločnou pozíciou sa navrhuje požiadavka ustanoviť tabuľku zhody s transpozíciou (z článku 17 do odôvodnenia 22). V prílohe je zahrnutá požiadavka opísať metódu analýzy pomeru vynaložených prostriedkov k celkovému zisku v spoločných povodiach, ako aj správa o sledovaní mechanizmov na implementáciu spolu s určitým objasnením formátov pre časti plánov. 4. ZÁVERY Komisia zvažuje, že spoločná pozícia, ktorú Rada prijala jednomyseľne, predstavuje zlepšenie plánov manažmentu povodňových rizík a zlepšenie medzinárodnej spolupráce, preto ju možno podporovať. Komisia uznáva, že existujú značné obavy týkajúce sa odkladu zvážení potenciálneho budúceho vývoja vrátane klimatických zmien v predbežnom posúdení povodňového rizika a že boli vykonané úpravy požiadaviek koordinácie so smernicou 2000/60/ES. Komisia predložila dve vyhlásenia na začlenenie do zápisnice Rady (pozri prílohu). PRÍLOHA 1. Vyhlásenie Komisie o klimatických zmenách Komisia ľutuje, že v politickej dohode sa nezahrnul text, ktorým by sa mohlo zabezpečiť, aby bol dosah klimatických zmien na povodňové riziko riadne posúdený a zvážený. Komisia pritom dúfa a očakáva, že členské štáty budú zohľadňovať črtajúce sa trendy dosahu klimatických zmien. Všetko ostatné by mohlo byť nezrozumiteľné našim občanom. 2. Vyhlásenie Komisie k tabuľke zhody (článok 17, bývalý článok 19) Komisia zdôrazňuje svoj návrh v súlade s cieľmi medziinštitucionálnej dohody o lepšej tvorbe práva, pokiaľ ide o zriadenie tabuliek členskými štátmi, v ktorých sa uvádza zhoda medzi smernicou a transpozičnými opatreniami prijatými členskými štátmi, aby sa umožnilo Komisii overiť zhodu vnútroštátnych opatrení s ustanoveniami právnych predpisov Spoločenstva. Komisia nebude brániť politickej dohode Rady. Komisia však očakáva, že táto otázka, ktoré má prierezový charakter, bude posudzované spoločne s inými inštitúciami.